மலர்வதி அவசர அவசரமாக இந்நாவலை எழுதியிருக்கிறாரோ என தோன்றுகிறது. அவருக்கு இருக்கும் வட்டார மொழி ஆளுமையில் இதையே அல்லது இதைவிட இன்னமும் உக்கிரமமாக ஒரு படைப்பினை கொடுக்கலாம். இந்நாவலும் பல காலத்திற்கு நிற்கும். ஏனெனில் அவர்களுடைய வதையுண்ட உலகத்தினை நம்மால் இது போன்ற இலக்கியத்தால் மட்டுமே கண்டு கொள்ள முடியும். வெள்ளிசத்தினையறியாத மக்களின் கதையினை வெளிச்சத்திற்கு கொண்டு வந்திருக்கிறார் மலர்வதி.